પરંતુ આ ફરિયાદ નોંધાયાને ૧૭-૧૭ વર્ષનાં વહાણાં વહી ગયા પછી, અધિક મુખ્ય મેટ્રૉપૉલિટન મેજિસ્ટ્રેટે પ્રક્રિયા કર્યા વગર કચરા (પ્રદૂષકો)ને નદીમાં નાખવાના અને જરૂરી મંજૂરી વગર કામગીરી કરવાના ગુના બદલ આ કંપનીના માલિકને દોષી ઠરાવ્યો છે. જળ અધિનિયમની સંબંધિત જોગવાઈઓ હેઠળ તેને ત્રણ વર્ષની કેદ અને રૂ. ૨ લાખનો દંડ ફટકારવામાં આવ્યો હતો. માલિકે આ ચુકાદા સામે અપીલેટ કૉર્ટમાં અપીલ કરી હતી અને ન્યાયાધીશ સંજયકુમાર અગરવાલે એક જ આધાર પર ચુકાદાને માન્ય રાખી ૪૪ પાનાનો ચુકાદો આપ્યો હતો, પરંતુ બીજા આધાર તેમણે અમાન્ય રાખ્યા હતા. તેમણે સજાને ત્રણ વર્ષની જેલના બદલે બે વર્ષ કરી નાખી હતી અને દંડ એક લાખ રૂપિયાનો કરી નાખ્યો હતો. તેમણે અરજદારને સમાજના હિતમાં વળતર તરીકે રૂ. ૨.૫ લાખ વડા પ્રધાનના રાહત ફંડમાં ચુકવવા પણ નિર્દેશ આપ્યો હતો.